title: Komission täytäntöönpanoasetus (EU) 2022/159, annettu 4 päivänä helmikuuta 2022, vähäriskisen tehoaineen Bacillus amyloliquefaciens, kanta IT-45, hyväksymisestä kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 muuttamisesta (ETA:n kannalta merkityksellinen teksti)

text:
                  7.2.2022

                  FI

                  Euroopan unionin virallinen lehti

                  L 26/7

         KOMISSION TÄYTÄNTÖÖNPANOASETUS (EU) 2022/159,
         annettu 4 päivänä helmikuuta 2022,
         vähäriskisen tehoaineen Bacillus amyloliquefaciens, kanta IT-45, hyväksymisestä kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 muuttamisesta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 13 artiklan 2 kohdan yhdessä sen 22 artiklan 1 kohdan kanssa,
         sekä katsoo seuraavaa:

                     (1)

                     Danstar Ferment AG ja Comercial Quimica Masso toimittivat 26 päivänä kesäkuuta 2017 Ranskalle asetuksen (EY) N:o 1107/2009 7 artiklan 1 kohdan mukaisesti hakemuksen tehoaineen Bacillus amyloliquefaciens, kanta IT-45, hyväksymiseksi.

                     (2)

                     Kyseisen asetuksen 9 artiklan 3 kohdan mukaisesti Ranska ilmoitti esittelevänä jäsenvaltiona 1 päivänä joulukuuta 2017 hakijoille, muille jäsenvaltioille, komissiolle ja Euroopan elintarviketurvallisuusviranomaiselle, jäljempänä ’elintarviketurvallisuusviranomainen’, että hakemus voidaan ottaa käsiteltäväksi.

                     (3)

                     Esittelevä jäsenvaltio toimitti 15 päivänä toukokuuta 2019 arviointikertomuksen luonnoksen komissiolle ja kopion siitä elintarviketurvallisuusviranomaiselle; siinä todettiin, että tehoaineen Bacillus amyloliquefaciens, kanta IT-45, voidaan olettaa täyttävän asetuksen (EY) N:o 1107/2009 4 artiklassa säädetyt hyväksymiskriteerit.

                     (4)

                     Elintarviketurvallisuusviranomainen asetti myös asetuksen (EY) N:o 1107/2009 12 artiklan 3 kohdan mukaisesti määräajan, jonka kuluessa hakijoiden oli toimitettava lisätietoja jäsenvaltioille, komissiolle ja elintarviketurvallisuusviranomaiselle.

                     (5)

                     Elintarviketurvallisuusviranomainen katsoi hakijoille, jäsenvaltioille ja komissiolle toimittamassaan päätelmässä asetuksen (EY) N:o 1107/2009 12 artiklan 2 kohdan mukaisen torjunta-aineen riskinarviointia koskevan vertaisarvioinnin perusteella, että tehoaineen Bacillus amyloliquefaciens, kanta IT-45, voidaan olettaa täyttävän asetuksen (EY) N:o 1107/2009 4 artiklassa säädetyt hyväksymiskriteerit. Elintarviketurvallisuusviranomainen asetti päätelmänsä (2) julkisesti saataville.

                     (6)

                     Komissio esitteli 21–22 päivänä lokakuuta 2021 pysyvälle kasvi-, eläin-, elintarvike- ja rehukomitealle tehoainetta Bacillus amyloliquefaciens, kanta IT-45, koskevan tarkastelukertomuksen ja tämän tehoainetta Bacillus amyloliquefaciens, kanta IT-45, koskevan asetuksen luonnoksen.

                     (7)

                     Hakijoille annettiin mahdollisuus esittää huomautuksensa tarkastelukertomuksesta.

                     (8)

                     Asetuksen (EY) N:o 1107/2009 4 artiklassa säädettyjen hyväksymiskriteerien täyttyminen on osoitettu vähintään yhden kyseistä tehoainetta sisältävän kasvinsuojeluaineen yhden edustavan, tutkitun ja tarkastelukertomuksessa esitetyn käyttötarkoituksen osalta.

                     (9)

                     Koska komissio katsoo, että Bacillus amyloliquefaciens, kanta IT-45, on asetuksen (EY) N:o 1107/2009 22 artiklan mukainen vähäriskinen tehoaine ja koska kyseistä ainetta sisältävien kasvinsuojeluaineiden voidaan olettaa aiheuttavan ainoastaan vähäisen riskin ihmisten ja eläinten terveydelle sekä ympäristölle, se voidaan hyväksyä enintään 15 vuoden ajaksi. Mitään ihmisten, eläinten ja ympäristön kannalta kriittistä ongelma-aluetta ei havaittu.

                     (10)

                        Bacillus amyloliquefaciens, kanta IT-45, on mikro-organismi, joka täyttää myös asetuksen (EY) N:o 1107/2009 22 artiklan 2 kohdassa esitetyt edellytykset yhdessä kyseisen asetuksen liitteessä II olevan 5.2 kohdan kanssa. Näin ollen on aiheellista hyväksyä Bacillus amyloliquefaciens, kanta IT-45, vähäriskisenä tehoaineena.

                     (11)

                     Asetuksen (EY) N:o 1107/2009 13 artiklan 4 kohdan mukaisesti komission täytäntöönpanoasetusta (EU) N:o 540/2011 (3) olisi sen vuoksi muutettava.

                     (12)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Tehoaineen hyväksyminen
            Hyväksytään liitteessä I esitetty tehoaine Bacillus amyloliquefaciens, kanta IT-45.

            2 artikla
            Täytäntöönpanoasetuksen (EU) N:o 540/2011 muuttaminen
            Muutetaan täytäntöönpanoasetuksen (EU) N:o 540/2011 liite tämän asetuksen liitteen II mukaisesti.

            3 artikla
            Voimaantulo
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 4 päivänä helmikuuta 2022.

                  Komission puolesta

                  Puheenjohtaja

               Ursula VON DER LEYEN

            (1)  Euroopan parlamentin ja neuvoston asetus (EY) N:o 1107/2009, annettu 21 päivänä lokakuuta 2009, kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta (EUVL L 309, 24.11.2009, s. 1).

            (2)  Conclusion on the Peer review of the pesticide risk assessment of the active substance Bacillus amyloliquefaciens strain IT-45. EFSA Journal 2021;19(5):6594 https://doi.org/10.2903/j.efsa.2021.6594.

            (3)  Komission täytäntöönpanoasetus (EU) N:o 540/2011, annettu 25 päivänä toukokuuta 2011, Euroopan parlamentin ja neuvoston asetuksen (EY) N:o 1107/2009 täytäntöönpanosta hyväksyttyjen tehoaineiden luettelon osalta (EUVL L 153, 11.6.2011, s. 1).

            LIITE I

                        Nimi, tunnistenumero

                        IUPAC-nimi

                        Puhtaus (1)

                        Hyväksymispäivä

                        Hyväksynnän päättymispäivä

                        Erityiset säännökset

                           Bacillus amyloliquefaciens

                        IT-45

                        ei saatavilla

                        Tehoaineen Bacillus amyloliquefaciens, kanta IT-45, nimellispitoisuus teknisessä tuotteessa ja formulaatiossa on: vähintään: 2 x 1013 PMY/kg, enintään: 6 x 1014 PMY/kg.
                        Ei merkityksellisiä epäpuhtauksia

                        27. helmikuuta 2022

                        27. helmikuuta 2037

                        Asetuksen (EY) N:o 1107/2009 29 artiklan 6 kohdassa tarkoitettujen yhdenmukaisten periaatteiden täytäntöönpanemiseksi on otettava huomioon tehoainetta Bacillus amyloliquefaciens, kanta IT-45, koskevan tarkastelukertomuksen päätelmät.

               (1)  Lisätietoja tehoaineen tunnistuksesta ja spesifikaatiosta annetaan sitä koskevassa tarkastelukertomuksessa.

            LIITE II
            Lisätään täytäntöönpanoasetuksen (EU) N:o 540/2011 liitteessä olevaan D osaan kohta seuraavasti:

                           Nro

                           Nimi, tunnistenumero

                           IUPAC-nimi

                           Puhtaus  (1)

                           Hyväksymispäivä

                           Hyväksynnän päättymispäivä

                           Erityiset säännökset

                           ”35

                              Bacillus amyloliquefaciens IT-45

                           ei saatavilla

                           Tehoaineen Bacillus amyloliquefaciens, kanta IT-45, nimellispitoisuus teknisessä tuotteessa ja formulaatiossa on: vähintään: 2 x 1013 PMY/kg, enintään: 6 x 1014 PMY/kg.
                           Ei merkityksellisiä epäpuhtauksia

                           27. helmikuuta 2022

                           27. helmikuuta 2037

                           Asetuksen (EY) N:o 1107/2009 29 artiklan 6 kohdassa tarkoitettujen yhdenmukaisten periaatteiden täytäntöönpanemiseksi on otettava huomioon tehoainetta Bacillus amyloliquefaciens, kanta IT-45, koskevan tarkastelukertomuksen päätelmät.

               (1)  Lisätietoja tehoaineen tunnistuksesta ja spesifikaatiosta annetaan sitä koskevassa tarkastelukertomuksessa. ”


title: Komission täytäntöönpanoasetus (EU) 2022/160, annettu 4 päivänä helmikuuta 2022, tietyn virallisen valvonnan yhdenmukaisesta vähimmäistiheydestä unionin eläinterveysvaatimusten noudattamisen todentamiseksi Euroopan parlamentin ja neuvoston asetuksen (EU) 2017/625 mukaisesti ja asetusten (EY) N:o 1082/2003 ja (EY) N:o 1505/2006 kumoamisesta (ETA:n kannalta merkityksellinen teksti)

text:
                  7.2.2022

                  FI

                  Euroopan unionin virallinen lehti

                  L 26/11

         KOMISSION TÄYTÄNTÖÖNPANOASETUS (EU) 2022/160,
         annettu 4 päivänä helmikuuta 2022,
         tietyn virallisen valvonnan yhdenmukaisesta vähimmäistiheydestä unionin eläinterveysvaatimusten noudattamisen todentamiseksi Euroopan parlamentin ja neuvoston asetuksen (EU) 2017/625 mukaisesti ja asetusten (EY) N:o 1082/2003 ja (EY) N:o 1505/2006 kumoamisesta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon virallisesta valvonnasta ja muista virallisista toimista, jotka suoritetaan elintarvike- ja rehulainsäädännön ja eläinten terveyttä ja hyvinvointia, kasvien terveyttä ja kasvinsuojeluaineita koskevien sääntöjen soveltamisen varmistamiseksi, sekä Euroopan parlamentin ja neuvoston asetusten (EY) N:o 999/2001, (EY) N:o 396/2005, (EY) N:o 1069/2009, (EY) N:o 1107/2009, (EU) N:o 1151/2012, (EU) N:o 652/2014, (EU) 2016/429 ja (EU) 2016/2031, neuvoston asetusten (EY) N:o 1/2005 ja (EY) N:o 1099/2009 ja neuvoston direktiivien 98/58/EY, 1999/74/EY, 2007/43/EY, 2008/119/EY ja 2008/120/EY muuttamisesta ja Euroopan parlamentin ja neuvoston asetusten (EY) N:o 854/2004 ja (EY) N:o 882/2004, neuvoston direktiivien 89/608/ETY, 89/662/ETY, 90/425/ETY, 91/496/ETY, 96/23/EY, 96/93/EY ja 97/78/EY ja neuvoston päätöksen 92/438/ETY kumoamisesta 15 päivänä maaliskuuta 2017 annetun Euroopan parlamentin ja neuvoston asetuksen (EU) 2017/625 (1) (virallista valvontaa koskeva asetus) ja erityisesti sen 20 artiklan 3 kohdan ensimmäisen alakohdan a alakohdan,
         sekä katsoo seuraavaa:

                     (1)

                     Asetuksessa (EU) 2017/625 vahvistetaan yleiset säännöt viralliselle valvonnalle, jota toimivaltainen viranomainen suorittaa sääntöjen noudattamisen todentamiseksi useilla aloilla, mukaan lukien eläinten terveys, riskiperusteisesti ja asianmukaisella tiheydellä. Kyseisessä asetuksessa säädetään myös virallisen valvonnan menetelmistä ja tekniikoista, joihin kuuluvat muiden muassa toimijoiden valvonnassa olevien tilojen, eläinten ja tavaroiden tarkastukset.

                     (2)

                     Asetuksessa (EU) 2017/625 säädetään yhdenmukaisista käytännön järjestelyistä virallisen valvonnan suorittamista varten siltä osin kuin on kyse virallisen valvonnan yhdenmukaisesta vähimmäistiheydestä, jos se on tarpeen tiettyihin eläinterveyteen kohdistuviin vaaroihin ja riskeihin reagoimiseksi ja taudinehkäisy- ja torjuntatoimenpiteiden noudattamisen todentamiseksi.

                     (3)

                     Ennen kuin Euroopan parlamentin ja neuvoston asetusta (EU) 2016/429 (2) alettiin soveltaa, useissa eläinterveyttä koskevissa säädöksissä vahvistettiin virallisen valvonnan, erityisesti tarkastusten, vähimmäistiheyttä koskevia sääntöjä. Asetuksella (EU) 2016/429 kumottiin kyseiset säädökset 21 päivästä huhtikuuta 2021.

                     (4)

                     Komission delegoidussa asetuksessa (EU) 2019/2035 (3) vahvistetaan vaatimukset, jotka koskevat muiden muassa hautomoiden ja siipikarjaa pitävien pitopaikkojen, sorkka- ja kavioeläinten ja siipikarjan kokoamispitopaikkojen, koirien, kissojen ja frettien keräyskeskusten, koirien, kissojen ja frettien eläinsuojien, tarkastusasemien, ympäristöstään eristettyjen kimalaisten tuotantolaitosten, karanteenipitopaikkojen ja maaeläinten suljettujen pitopaikkojen hyväksymistä.

                     (5)

                     Komission delegoidussa asetuksessa (EU) 2020/686 (4) vahvistetaan sellaisia nauta-, sika-, lammas-, vuohi- ja hevoseläinten sukusolujen ja alkioiden pitopaikkoja koskevat hyväksymisvaatimukset, joista näiden eläinten sukusoluja ja alkioita saadaan siirtää toiseen jäsenvaltioon.

                     (6)

                     Komission delegoidussa asetuksessa (EU) 2020/691 (5) vahvistetaan vaatimukset, jotka koskevat sellaisten tiettyjen vesieläimiä pitävien vesiviljelypitopaikkojen ja vesiviljelypitopaikkojen ryhmien hyväksyntää, jotka aiheuttavat merkittävän riskin eläinterveydelle.

                     (7)

                     On tärkeää, että toimivaltainen viranomainen todentaa säännöllisellä virallisella valvonnalla, erityisesti asetuksen (EU) 2017/625 14 artiklan b alakohdassa tarkoitetuilla tarkastuksilla, että eläimiä ja sukusoluja ja alkioita säilytetään ja tuotetaan edelleen sellaisten pitopaikkoja koskevien yhdenmukaisten hyväksymisedellytysten mukaisesti, joiden tarkoituksena on lieventää asetuksessa (EU) 2016/429 luetteloituihin tauteihin ja uusiin tauteihin liittyviä riskejä ja vaaroja. Jotta voidaan vastata näihin kyseisten tautien ihmisten ja eläinten terveydelle aiheuttamiin yhdenmukaisiin vaaroihin ja riskeihin, tässä asetuksessa olisi vahvistettava yhdenmukainen vähimmäistiheys tietyissä hyväksytyissä pitopaikoissa tehtäville tarkastuksille.

                     (8)

                     Sukusolujen ja alkioiden hyväksyttyjen pitopaikkojen osalta yhdenmukaisessa tarkastusten vähimmäistiheydessä olisi otettava huomioon se, että nauta- ja sikaeläinten siemennesteen keräys ei ole kausiluonteista.

                     (9)

                     Tietyissä hyväksytyissä vesiviljelypitopaikoissa ja hyväksytyissä vesiviljelypitopaikkojen ryhmissä tehtävien tarkastusten yhdenmukaisessa vähimmäistiheydessä olisi otettava huomioon kyseisen pitopaikan tai pitopaikkojen ryhmän riskiluokitus komission delegoidun asetuksen (EU) 2020/689 (6) mukaisesti.

                     (10)

                     Tiettyjen eläinten tunnistamisen ja rekisteröinnin osalta komission asetuksessa (EY) N:o 1082/2003 (7) ja komission asetuksessa (EY) N:o 1505/2006 (8) vahvistetaan nauta-, lammas- ja vuohieläinten pitopaikoissa vuosittain tehtävien tarkastusten vähimmäistaso sekä kussakin pitopaikassa tarkastettavien eläinten lukumäärä.

                     (11)

                     Delegoidussa asetuksessa (EU) 2019/2035 vahvistetaan myös nauta-, lammas- ja vuohieläinten tunnistamista ja rekisteröintiä koskevat yksityiskohtaiset vaatimukset niiden jäljitettävyyden varmistamiseksi.

                     (12)

                     Nauta-, lammas- tai vuohieläimet, joita ei ole tunnistettu tai rekisteröity delegoidussa asetuksessa (EU) 2019/2035 vahvistettujen vaatimusten mukaisesti, voivat vaikuttaa asetuksessa (EU) 2016/429 lueteltujen tautien ja uusien tautien leviämiseen. Jotta voidaan lieventää tätä ihmisten ja eläinten terveydelle aiheutuvaa yhdenmukaista vaaraa ja riskiä, todentaa säännöllisesti, että toimijat noudattavat delegoidussa asetuksessa (EU) 2019/2035 säädettyjä vaatimuksia, ja varmistaa asetuksen (EU) 2017/625 yhdenmukainen täytäntöönpano, olisi vahvistettava nauta-, lammas- ja vuohieläinten tunnistamista ja rekisteröintiä koskevan virallisen valvonnan suorittamisen yhteydessä tehtävien tarkastusten yhdenmukainen vähimmäistiheys.

                     (13)

                     Delegoidulla asetuksella (EU) 2019/2035 ei nimenomaisesti kumottu asetuksia (EY) N:o 1082/2003 ja (EY) N:o 1505/2006. Oikeusvarmuuden varmistamiseksi kyseiset asetukset olisi kumottava tällä asetuksella.

                     (14)

                     Tässä asetuksessa vahvistettuja sääntöjä olisi sovellettava Yhdistyneeseen kuningaskuntaan Pohjois-Irlannin osalta Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehtyyn sopimukseen liitetyn Irlantia/Pohjois-Irlantia koskevan pöytäkirjan 5 artiklan 4 kohdan sekä kyseisen pöytäkirjan liitteen 2 mukaisesti.

                     (15)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Kohde ja soveltamisala
            Tässä asetuksessa vahvistetaan virallisen valvonnan ja erityisesti tarkastusten, jotka koskevat eläimiä ja sukusoluja ja alkioita sekä olosuhteita, joissa niitä pidetään tai tuotetaan seuraavissa pitopaikoissa, yhdenmukainen vähimmäistiheys:

                        a)

                        delegoidun asetuksen (EU) 2019/2035 1 artiklan 1 kohdan a alakohdassa tarkoitetut pidettävien maaeläinten ja siitosmunien hyväksytyt pitopaikat;

                        b)

                        delegoidun asetuksen (EU) 2020/686 3 artiklassa tarkoitetut sukusolujen ja alkioiden hyväksytyt pitopaikat;

                        c)

                        tietyt asetuksen (EU) 2016/429 176 artiklan 1 kohdan nojalla hyväksytyt vesiviljelypitopaikat ja kyseisen asetuksen 177 artiklan nojalla hyväksytyt vesiviljelypitopaikkojen ryhmät;

                        d)

                        delegoidun asetuksen (EU) 2019/2035 1 artiklan 1 kohdan a alakohdassa tarkoitetut pidettävien maaeläinten rekisteröidyt pitopaikat, joissa pidetään nauta-, lammas- tai vuohieläimiä.

            2 artikla
            Määritelmät
            Tässä asetuksessa sovelletaan seuraavia, asetuksessa (EU) 2016/429, delegoidussa asetuksessa (EU) 2019/2035, delegoidussa asetuksessa (EU) 2020/686, delegoidussa asetuksessa (EU) 2020/688 (9) ja delegoidussa asetuksessa (EU) 2020/990 (10) vahvistettuja määritelmiä:

                        a)

                        ’pitopaikka’, siten kuin se määritellään asetuksen (EU) 2016/429 4 artiklan 27 alakohdassa;

                        b)

                        ’hautomo’, siten kuin se määritellään asetuksen (EU) 2016/429 4 artiklan 47 alakohdassa;

                        c)

                        ’kokoaminen’, siten kuin se määritellään asetuksen (EU) 2016/429 4 artiklan 49 alakohdassa;

                        d)

                        ’koirien, kissojen ja frettien keräyskeskus’, siten kuin se määritellään delegoidun asetuksen (EU) 2019/2035 2 artiklan 7 alakohdassa;

                        e)

                        ’eläinsuoja’, siten kuin se määritellään delegoidun asetuksen (EU) 2019/2035 2 artiklan 8 alakohdassa;

                        f)

                        ’tarkastusasema’, siten kuin se määritellään delegoidun asetuksen (EU) 2019/2035 2 artiklan 9 alakohdassa;

                        g)

                        ’ympäristöstään eristetty tuotantolaitos’, siten kuin se määritellään delegoidun asetuksen (EU) 2019/2035 2 artiklan 10 alakohdassa;

                        h)

                        ’hyväksytty karanteenipitopaikka’, siten kuin se määritellään delegoidun asetuksen (EU) 2020/688 3 artiklan 9 alakohdassa;

                        i)

                        ’suljettu pitopaikka’, siten kuin se määritellään asetuksen (EU) 2016/429 4 artiklan 48 alakohdassa;

                        j)

                        ’sukusolujen ja alkioiden hyväksytty pitopaikka’, siten kuin se määritellään delegoidun asetuksen (EU) 2020/686 2 artiklan 2 alakohdassa;

                        k)

                        ’hyväksytty vesiviljelypitopaikka’, siten kuin se määritellään delegoidun asetuksen (EU) 2020/990 2 artiklan 10 alakohdassa;

                        l)

                        ’hyväksytty vesiviljelypitopaikkojen ryhmä’, siten kuin se määritellään delegoidun asetuksen (EU) 2020/990 2 artiklan 11 alakohdassa.

            3 artikla
            Tietyissä hyväksytyissä pitopaikoissa tehtävien tarkastusten yhdenmukainen vähimmäistiheys
            Jäsenvaltioiden (11) toimivaltaisten viranomaisten on suoritettava vähintään kerran kalenterivuodessa virallista valvontaa ja erityisesti tarkastuksia, jotka koskevat eläimiä ja siitosmunia sekä olosuhteita, joissa kyseisiä eläimiä ja siitosmunia pidetään tai tuotetaan seuraavissa jäsenvaltion alueella sijaitsevissa pitopaikkatyypeissä, jotka ovat saaneet toimivaltaisen viranomaisen hyväksynnän:

                        a)

                        hautomot ja siipikarjaa pitävät pitopaikat;

                        b)

                        sorkka- ja kavioeläinten ja siipikarjan kokoamispitopaikat;

                        c)

                        koirien, kissojen ja frettien keräyskeskukset;

                        d)

                        koirien, kissojen ja frettien eläinsuojat;

                        e)

                        tarkastusasemat;

                        f)

                        ympäristöstään eristetyt kimalaisten tuotantolaitokset;

                        g)

                        hyväksytyt karanteenipitopaikat;

                        h)

                        suljetut pitopaikat.

            4 artikla
            Sukusolujen ja alkioiden hyväksytyissä pitopaikoissa tehtävien tarkastusten yhdenmukainen vähimmäistiheys
            Jäsenvaltioiden toimivaltaisten viranomaisten on suoritettava kalenterivuosittain virallista valvontaa ja erityisesti tarkastuksia, jotka koskevat sukusoluja ja alkioita, siitosmunia lukuun ottamatta, sekä olosuhteita, joissa kyseisiä sukusoluja ja alkioita tuotetaan seuraavissa jäsenvaltion alueella sijaitsevissa pitopaikkatyypeissä, jotka ovat saaneet toimivaltaisen viranomaisen hyväksynnän:

                        a)

                        vähintään kahdesti kalenterivuodessa nauta- ja sikaeläinten siemennesteen keräysasemat;

                        b)

                        vähintään kerran kalenterivuodessa

                                    i)

                                    lammas-, vuohi- ja hevoseläinten siemennesteen keräysasemat;

                                    ii)

                                    alkionkeruu- tai -tuotantoryhmät;

                                    iii)

                                    sukusolujen ja alkioiden käsittelypaikat;

                                    iv)

                                    sukusolujen ja alkioiden varastointiasemat.

            5 artikla
            Tarkastusten yhdenmukainen vähimmäistiheys tietyissä hyväksytyissä vesiviljelypitopaikoissa ja tietyissä hyväksytyissä vesiviljelypitopaikkojen ryhmissä
            Jäsenvaltion toimivaltaisen viranomaisen on suoritettava virallista valvontaa ja erityisesti tarkastuksia, jotka koskevat vesiviljelyeläimiä sekä olosuhteita, joissa kyseisiä eläimiä pidetään tietyissä jäsenvaltion alueella sijaitsevissa hyväksytyissä vesiviljelypitopaikoissa ja hyväksytyissä vesiviljelypitopaikkojen ryhmissä. Tässä virallisessa valvonnassa on otettava huomioon toimivaltaisen viranomaisen delegoidun asetuksen (EU) 2020/689 liitteessä VI olevan 1 osan 1 luvun 1.2 kohdan mukaisesti määrittämä hyväksytyn vesiviljelypitopaikan tai hyväksytyn vesiviljelypitopaikkojen ryhmän riskiluokitus tai mainitun asetuksen 73 artiklan 3 kohdan b alakohdassa tarkoitettuihin ympäröivien luonnonvesien terveystilanteesta riippuvaisiin lokeroihin kuuluvien pitopaikkojen riskiluokitus seuraavasti:

                        a)

                        korkean riskin pitopaikat on tarkastettava vähintään kerran kalenterivuodessa;

                        b)

                        keskitasoisen riskin pitopaikat on tarkastettava vähintään kerran kahdessa kalenterivuodessa;

                        c)

                        alhaisen riskin pitopaikat on tarkastettava vähintään kerran kolmessa kalenterivuodessa.

            6 artikla
            Nauta-, lammas- ja vuohieläinten pitopaikoissa tehtävien tarkastusten yhdenmukainen vähimmäistiheys
            Jäsenvaltion toimivaltaisen viranomaisen on suoritettava nauta-, lammas- ja vuohieläinten tunnistamista ja rekisteröintiä koskeva virallinen valvonta ja erityisesti tarkastukset kunakin kalenterivuonna vähintään kolmessa prosentissa jäsenvaltion alueella sijaitsevista kyseisiä eläimiä pitävistä pitopaikoista.

            7 artikla
            Kumoaminen

               1.   Kumotaan asetukset (EY) N:o 1082/2003 ja (EY) N:o 1505/2006.

               2.   Viittauksia kumottuihin asetuksiin pidetään viittauksina tähän asetukseen liitteessä olevan vastaavuustaulukon mukaisesti.

            8 artikla
            Voimaantulo
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 4 päivänä helmikuuta 2022.

                  Komission puolesta

                  Puheenjohtaja

               Ursula VON DER LEYEN

            (1)  EUVL L 95, 7.4.2017, s. 1.

            (2)  Euroopan parlamentin ja neuvoston asetus (EU) 2016/429, annettu 9 päivänä maaliskuuta 2016, tarttuvista eläintaudeista sekä tiettyjen eläinterveyttä koskevien säädösten muuttamisesta ja kumoamisesta (”eläinterveyssäännöstö”) (EUVL L 84, 31.3.2016, s. 1).

            (3)  Komission delegoitu asetus (EU) 2019/2035, annettu 28 päivänä kesäkuuta 2019, Euroopan parlamentin ja neuvoston asetuksen (EU) 2016/429 täydentämisestä maaeläimiä pitäviä pitopaikkoja ja hautomoja sekä tiettyjen pidettävien maaeläinten ja siitosmunien jäljitettävyyttä koskevien sääntöjen osalta (EUVL L 314, 5.12.2019, s. 115).

            (4)  Komission delegoitu asetus (EU) 2020/686, annettu 17 päivänä joulukuuta 2019, Euroopan parlamentin ja neuvoston asetuksen (EU) 2016/429 täydentämisestä sukusolujen ja alkioiden pitopaikkojen hyväksymisen sekä tiettyjen pidettävien maaeläinten sukusolujen ja alkioiden unionin sisäisiin siirtoihin sovellettavien jäljitettävyyttä ja eläinterveyttä koskevien vaatimusten osalta (EUVL L 174, 3.6.2020, s. 1).

            (5)  Komission delegoitu asetus (EU) 2020/691, annettu 30 päivänä tammikuuta 2020, Euroopan parlamentin ja neuvoston asetuksen (EU) 2016/429 täydentämisestä vesiviljelypitopaikkoja ja vesieläinten kuljettajia koskevien sääntöjen osalta (EUVL L 174, 3.6.2020, s. 345).

            (6)  Komission delegoitu asetus (EU) 2020/689, annettu 17 päivänä joulukuuta 2019, Euroopan parlamentin ja neuvoston asetuksen (EU) 2016/429 täydentämisestä tiettyjen luetteloitujen ja uusien tautien seurantaa, hävittämisohjelmia ja taudista vapaata asemaa koskevien sääntöjen osalta (EUVL L 174, 3.6.2020, s. 211).

            (7)  Komission asetus (EY) N:o 1082/2003, annettu 23 päivänä kesäkuuta 2003, yksityiskohtaisista säännöistä Euroopan parlamentin ja neuvoston asetuksen (EY) N:o 1760/2000 täytäntöönpanemiseksi tarkastusten vähimmäistason osalta tunnistus- ja rekisteröintijärjestelmän puitteissa (EUVL L 156, 25.6.2003, s. 9).

            (8)  Komission asetus (EY) N:o 1505/2006, annettu 11 päivänä lokakuuta 2006, neuvoston asetuksen (EY) N:o 21/2004 täytäntöönpanosta siltä osin kuin on kyse lammas- ja vuohieläinten tunnistamisen ja rekisteröinnin yhteydessä suoritettavista vähimmäistarkastuksista (EUVL L 280, 12.10.2006, s. 3).

            (9)  Komission delegoitu asetus (EU) 2020/688, annettu 17 päivänä joulukuuta 2019, Euroopan parlamentin ja neuvoston asetuksen (EU) 2016/429 täydentämisestä unionissa tapahtuviin maaeläinten ja siitosmunien siirtoihin sovellettavien eläinterveyttä koskevien vaatimusten osalta (EUVL L 174, 3.6.2020, s. 140).

            (10)  Komission delegoitu asetus (EU) 2020/990, annettu 28 päivänä huhtikuuta 2020, Euroopan parlamentin ja neuvoston asetuksen (EU) 2016/429 täydentämisestä unionissa tapahtuviin vesieläinten ja vesieläimistä saatavien eläinperäisten tuotteiden siirtoihin sovellettavien eläinterveyttä ja sen todentamista koskevien vaatimusten osalta (EUVL L 221, 10.7.2020, s. 42).

            (11)  Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehdyn sopimuksen ja erityisesti Irlantia/Pohjois-Irlantia koskevan pöytäkirjan 5 artiklan 4 kohdan, luettuna yhdessä kyseisen pöytäkirjan liitteen 2 kanssa, mukaisesti tätä asetusta sovellettaessa viittaukset jäsenvaltioihin käsittävät myös Yhdistyneen kuningaskunnan Pohjois-Irlannin osalta.

            LIITE
            7 artiklan 2 kohdassa tarkoitetut vastaavuustaulukot
            1.   Asetus (EY) N:o 1082/2003

                        Asetus (EY) N:o 1082/2003

                        Tämä asetus

                        1 artikla

                        -

                        2 artiklan 1 kohta

                        6 artikla

                        2 artiklan 2 kohta

                        -

                        2 artiklan 3 kohta

                        -

                        2 artiklan 4 kohta

                        -

                        2 artiklan 5 kohta

                        -

                        2 artiklan 6 kohta

                        -

                        3 artikla

                        -

                        4 artikla

                        -

                        5 artikla

                        -

                        Liite I

                        -

                  2.   Asetus (EY) N:o 1505/2006

                        Asetus (EY) N:o 1505/2006

                        Tämä asetus

                        1 artikla

                        -

                        2 artikla

                        -

                        3 artikla

                        -

                        4 artikla

                        -

                        5 artiklan 1 kohdan ensimmäinen alakohta

                        6 artikla

                        5 artiklan 1 kohdan toinen alakohta

                        -

                        5 artiklan 2 kohdan ensimmäinen alakohta

                        -

                        5 artiklan 2 kohdan toinen alakohta

                        -

                        6 artikla

                        -

                        7 artikla

                        -

                        Liite

                        -


title: Komission täytäntöönpanoasetus (EU) 2022/158, annettu 4 päivänä helmikuuta 2022, ihmisravinnoksi tarkoitettujen elävien, jäähdytettyjen, pakastettujen tai jalostettujen simpukoiden, piikkinahkaisten, vaippaeläinten ja merikotiloiden Amerikan yhdysvalloista tulevasta tuonnista annetun täytäntöönpanoasetuksen (EU) 2020/1641 muuttamisesta (ETA:n kannalta merkityksellinen teksti)

text:
                  7.2.2022

                  FI

                  Euroopan unionin virallinen lehti

                  L 26/1

         KOMISSION TÄYTÄNTÖÖNPANOASETUS (EU) 2022/158,
         annettu 4 päivänä helmikuuta 2022,
         ihmisravinnoksi tarkoitettujen elävien, jäähdytettyjen, pakastettujen tai jalostettujen simpukoiden, piikkinahkaisten, vaippaeläinten ja merikotiloiden Amerikan yhdysvalloista tulevasta tuonnista annetun täytäntöönpanoasetuksen (EU) 2020/1641 muuttamisesta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon virallisesta valvonnasta ja muista virallisista toimista, jotka suoritetaan elintarvike- ja rehulainsäädännön ja eläinten terveyttä ja hyvinvointia, kasvien terveyttä ja kasvinsuojeluaineita koskevien sääntöjen soveltamisen varmistamiseksi, sekä Euroopan parlamentin ja neuvoston asetusten (EY) N:o 999/2001, (EY) N:o 396/2005, (EY) N:o 1069/2009, (EY) N:o 1107/2009, (EU) N:o 1151/2012, (EU) N:o 652/2014, (EU) 2016/429 ja (EU) 2016/2031, neuvoston asetusten (EY) N:o 1/2005 ja (EY) N:o 1099/2009 ja neuvoston direktiivien 98/58/EY, 1999/74/EY, 2007/43/EY, 2008/119/EY ja 2008/120/EY muuttamisesta ja Euroopan parlamentin ja neuvoston asetusten (EY) N:o 854/2004 ja (EY) N:o 882/2004, neuvoston direktiivien 89/608/ETY, 89/662/ETY, 90/425/ETY, 91/496/ETY, 96/23/EY, 96/93/EY ja 97/78/EY ja neuvoston päätöksen 92/438/ETY kumoamisesta (virallista valvontaa koskeva asetus) 15 päivänä maaliskuuta 2017 annetun Euroopan parlamentin ja neuvoston asetuksen (EU) 2017/625 (1) ja erityisesti sen 129 artiklan 1 kohdan,
         ottaa huomioon tarttuvista eläintaudeista sekä tiettyjen eläinterveyttä koskevien säädösten muuttamisesta ja kumoamisesta (”eläinterveyssäännöstö”) 9 päivänä maaliskuuta 2016 annetun Euroopan parlamentin ja neuvoston asetuksen (EU) 2016/429 (2) ja erityisesti sen 238 artiklan 3 kohdan,
         sekä katsoo seuraavaa:

                     (1)

                     Asetuksessa (EU) 2017/625 vahvistetaan yleiset säännöt sellaista virallista valvontaa varten, jolla varmistetaan niiden sääntöjen noudattaminen, joilla pyritään estämään, poistamaan tai vähentämään hyväksyttäville tasoille niitä riskejä, joille ihmiset ja eläimet altistuvat joko suoraan tai ympäristön kautta.

                     (2)

                     Asetuksessa (EU) 2017/625 vahvistetaan erityisesti eläinten ja tavaroiden tuloa unioniin kolmansista maista tai niiden alueilta koskevat yleiset säännöt, myös ihmisravinnoksi tarkoitettujen elintarvikkeiden osalta. Asetuksen (EU) 2017/625 129 artiklalla siirretään komissiolle valta vahvistaa, että kolmannessa maassa tai sen alueilla sovellettavat toimenpiteet vastaavat tietyissä kyseisen asetuksen 1 artiklan 2 kohdassa tarkoitetuissa säännöissä vahvistettuja vaatimuksia, jos kyseiset kolmannet maat esittävät tästä objektiivista näyttöä. Siinä siirretään komissiolle myös valta vahvistaa edellytykset tällaisten eläinten ja tavaroiden tulolle unioniin tällaisista kolmansista maista tai niiden alueilta, etenkin siltä osin kuin on kyse kyseisten tuotteiden mukana olevien virallisten todistusten tai vakuutusten luonteesta ja sisällöstä.

                     (3)

                     Komission täytäntöönpanoasetuksen (EU) 2020/1641 (3) perusteella voidaan todeta, että Yhdysvaltojen osavaltioissa Massachusettsissa ja Washingtonissa sovellettavat toimenpiteet kansanterveyden suojelemiseksi ihmisravinnoksi tarkoitettujen elävien, jäähdytettyjen, jäädytettyjen tai jalostettujen simpukoiden, piikkinahkaisten, vaippaeläinten ja merikotiloiden tuotannon ja markkinoille saattamisen osalta vastaavat asetuksen (EU) 2017/625 1 artiklan 2 kohdan a alakohdassa tarkoitetuissa elintarvikkeiden turvallisuutta koskevissa säännöissä vahvistettuja vaatimuksia.

                     (4)

                     Täytäntöönpanoasetuksessa (EU) 2020/1641 vahvistetaan virallisen todistuksen malli ihmisravinnoksi tarkoitettujen elävien, jäähdytettyjen, jäädytettyjen tai jalostettujen simpukoiden, piikkinahkaisten, vaippaeläinten ja merikotiloiden Yhdysvalloista tulevaa tuontia varten. Virallisen todistuksen mallissa edellytetään, että virallinen tarkastaja todistaa, että kyseisten tuotteiden tuotantoon ja markkinoille saattamiseen sovellettavat toimenpiteet vastaavat asetuksen (EU) 2017/625 1 artiklan 2 kohdan a alakohdassa tarkoitetuissa elintarviketurvallisuutta koskevissa säännöissä vahvistettuja vaatimuksia.

                     (5)

                     Ihmisravinnoksi tarkoitettujen elävien, jäähdytettyjen, jäädytettyjen tai jalostettujen simpukoiden, piikkinahkaisten, vaippaeläinten ja merikotiloiden viennistä unioniin vastaavan Yhdysvaltojen elintarvike- ja lääkeviraston kanssa sovittujen toimenpiteiden mukaisesti täytäntöönpanoasetuksessa (EU) 2020/1641 vahvistettua virallisen todistuksen mallin muotoa olisi mukautettava siten, että se soveltuu kyseisten tuotteiden unioniin vientiin. Virallisen todistuksen mallissa olisi erityisesti ilmoitettava lähetysten lähtöpäivä. Lisäksi olisi annettava tieto siitä, onko tuotteet, joille todistus on annettu, tarkoitettu ihmisravinnoksi vai loppukuluttajalle.

                     (6)

                     Täytäntöönpanoasetuksessa (EU) 2020/1641 vahvistetussa virallisen todistuksen mallissa vahvistettujen kansanterveyttä koskevien vaatimusten lisäksi ihmisravinnoksi tarkoitettujen komission täytäntöönpanoasetuksessa (EU) 2018/1882 (4) lueteltuihin lajeihin kuuluvien elävien simpukoiden ja niistä saatavien eläinperäisten tuotteiden, jotka on tarkoitettu jatkojalostettaviksi unionissa ennen ihmisravinnoksi käyttämistä, tulo unioniin olisi sallittava ainoastaan, jos niiden mukana on virallinen todistus, joka sisältää asianmukaiset eläinten terveyttä koskevat vakuutukset. Jotta voidaan täyttää eläinterveysvaatimukset, jotka antavat unionin lainsäädännössä säädettyjä takeita vastaavat takeet, virallisen todistuksen malliin olisi sisällytettävä komission delegoidun asetuksen (EU) 2020/692 (5) 6 artiklan 1 kohdan a ja b alakohdassa, 6 artiklan 2 kohdassa, 7 artiklan 1 kohdassa ja 8 artiklassa vahvistetut unioniin tuloa koskevat yleiset eläinten terveyttä koskevat vaatimukset sekä delegoidun asetuksen (EU) 2020/692 167 artiklan a alakohdassa, c alakohdan ii ja iii alakohdassa ja d alakohdassa sekä 169 artiklan 1 ja 2 kohdassa vahvistetut erityiset eläinterveysvaatimukset kyseisten tuotteiden unioniin tuloa varten.

                     (7)

                     Sen vuoksi täytäntöönpanoasetusta (EU) 2020/1641 olisi muutettava.

                     (8)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Korvataan täytäntöönpanoasetuksen (EU) 2020/1641 liite tämän asetuksen liitteessä olevalla tekstillä.

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 4 päivänä helmikuuta 2022.

                  Komission puolesta

                  Puheenjohtaja

               Ursula VON DER LEYEN

            (1)  EUVL L 95, 7.4.2017, s. 1.

            (2)  EUVL L 84, 31.3.2016, s. 1.

            (3)  Komission täytäntöönpanoasetus (EU) 2020/1641, annettu 5 päivänä marraskuuta 2020, ihmisravinnoksi tarkoitettujen elävien, jäähdytettyjen, pakastettujen tai jalostettujen simpukoiden, piikkinahkaisten, vaippaeläinten ja merikotiloiden Amerikan yhdysvalloista tulevasta tuonnista (EUVL L 370, 6.11.2020, s. 4).

            (4)  Komission täytäntöönpanoasetus (EU) 2018/1882, annettu 3 päivänä joulukuuta 2018, tiettyjen taudinehkäisy- ja taudintorjuntasääntöjen soveltamisesta luetteloitujen tautien eri luokkiin ja sellaisten lajien tai lajien ryhmien luettelon laatimisesta, jotka aiheuttavat merkittävän riskin kyseisten luetteloitujen tautien leviämiselle (EUVL L 308, 4.12.2018, s. 21).

            (5)  Komission delegoitu asetus (EU) 2020/692, annettu 30 päivänä tammikuuta 2020, Euroopan parlamentin ja neuvoston asetuksen (EU) 2016/429 täydentämisestä tiettyjen eläinten, sukusolujen ja alkioiden ja eläinperäisten tuotteiden lähetysten unioniin saapumista ja saapumisen jälkeisiä siirtoja ja käsittelyä koskevien sääntöjen osalta (EUVL L 174, 3.6.2020, s. 379).

            LIITE
            VIRALLISEN TODISTUKSEN MALLI IHMISRAVINNOKSI TARKOITETTUJEN ELÄVIEN, JÄÄHDYTETTYJEN, JÄÄDYTETTYJEN TAI JALOSTETTUJEN SIMPUKOIDEN, PIIKKINAHKAISTEN, VAIPPAELÄINTEN JA MERIKOTILOIDEN AMERIKAN YHDYSVALLOISTA UNIONIIN TULOA VARTEN

                           Yhdysvallat (US)

                           Eläinlääkärin todistus EU:iin vientiä varten

                        Osa II: Todistus

                                    II.

                                    Terveyttä koskevat tiedot

                                    II.a

                                    Todistuksen viitenumero

                        II.b

                                    II.1

                                    Kansanterveyttä koskeva vakuutus ihmisravinnoksi tarkoitettujen elävien, jäähdytettyjen, jäädytettyjen tai jalostettujen simpukoiden, piikkinahkaisten, vaippaeläinten ja merikotiloiden osalta
                                    Allekirjoittanut todistaa, että

                                                —

                                                tässä kuvatut tuotteet ovat nilviäisiä koskevan Yhdysvaltojen viranomaisvalvontaohjelman asiaa koskevien Yhdysvaltojen standardien ja vaatimusten mukaisia ja niiden mukaisesti tuotettuja;

                                                —

                                                tässä kuvatut tuotteet on merkitty siten, että niitä ei ole tarkoitettu päästettäviksi EU:n vesiin tai kosketuksiin EU:n vesien kanssa;

                                                —

                                                kaikki näissä tuotteissa käytetty ulkomailta hankittu nilviäismateriaali on peräisin sellaisista/sellaisilta kolmansista maista / laitoksista / viljelyalueilta, joista on lupa viedä eläviä simpukoita EU:iin.

                                    (1) (2)[II.2

                                    Eläinten terveyttä koskeva vakuutus ihmisravinnoksi tarkoitettujen
                                    (3)
                                    luetteloituihin lajeihin kuuluvien elävien simpukoiden osalta
                                    Allekirjoittanut virkaeläinlääkäri todistaa, että osan I kohdassa I.18 tarkoitetut vesieläimet täyttävät

                                                II.2.1

                                                komission delegoidun asetuksen (EU) 2020/692 (1) 6 artiklan 1 kohdan a (4) ja b alakohdassa, 6 artiklan 2 kohdassa, 7 artiklan 1 kohdassa ja 8 artiklassa vahvistetut yleiset eläinterveysvaatimukset unioniin tuloa varten;

                                                II.2.2

                                                delegoidun asetuksen (EU) 2020/692 167 artiklan a alakohdassa, c alakohdan ii alakohdassa, c alakohdan iii alakohdassa ja d alakohdassa sekä 169 artiklan 1 ja 2 kohdassa vahvistetut erityiset eläinterveysvaatimukset niiden hyödykkeiden unioniin tuloa varten, joihin tätä todistusta sovelletaan.]

                           Huomautukset

                        Ison-Britannian ja Pohjois-Irlannin yhdistyneen kuningaskunnan eroamista Euroopan unionista ja Euroopan atomienergiayhteisöstä koskevan sopimuksen ja erityisesti Irlantia/Pohjois-Irlantia koskevan pöytäkirjan 5 artiklan 4 kohdan, luettuna yhdessä kyseisen pöytäkirjan liitteen 2 kanssa, mukaisesti tässä todistuksessa olevat viittaukset Euroopan unioniin käsittävät myös Yhdistyneen kuningaskunnan Pohjois-Irlannin osalta.

                        Osa I:

                                    —

                                    Kohta I.8: Alkuperäalue: ilmoitetaan Yhdysvaltojen pyyntipaikka ja hyväksytyn tuotantoalueen koodi.

                              Osa II:

                                    (1)

                                    Tämän todistuksen II.2 osa koskee ainoastaan seuraavia ihmisravinnoksi tarkoitettuja elävistä simpukoista saatuja hyödykkeitä:

                                                a)

                                                luetteloituihin lajeihin kuuluvat nilviäiset, jotka kuljetetaan ilman vettä ja jotka on pakattu ja varustettu merkinnöillä ihmisravinnoksi käyttöä varten Euroopan parlamentin ja neuvoston asetuksessa (EY) N:o 853/2004 (2) vahvistettujen kyseisten eläinten osalta esitettyjen erityisvaatimusten mukaisesti ja jotka eivät enää kykenisi selviytymään elävinä eläiminä, jos ne palautettaisiin vesiympäristöön;

                                                b)

                                                luetteloituihin lajeihin kuuluvat nilviäiset, jotka kuljetetaan ilman vettä ja jotka on tarkoitettu ihmisravinnoksi ilman jatkojalostusta, edellyttäen että ne on pakattu vähittäismyyntiä varten asetuksessa (EY) N:o 853/2004 säädettyjä pakkauksia koskevia vaatimuksia noudattaen;

                                                c)

                                                luetteloituihin lajeihin kuuluvat nilviäiset, jotka kuljetetaan ilman vettä ja jotka on pakattu ja varustettu merkinnöillä ihmisravinnoksi käyttöä varten asetuksessa (EY) N:o 853/2004 kyseisten eläinten osalta esitettyjen erityisvaatimusten mukaisesti ja jotka on tarkoitettu jatkojalostukseen ilman väliaikaista varastointia jalostuspaikassa.

                                    (2)

                                    Jos lähetys koostuu kalastusaluksista puretuista luonnonvaraisista vesieläimistä, osaa II.2 ei sovelleta, ja se olisi poistettava.

                                    (3)

                                    Komission täytäntöönpanoasetuksen (EU) 2018/1882 (3) liitteessä olevan taulukon sarakkeessa 3 ja 4 luetellut lajit. Kyseisen taulukon sarakkeessa 4 lueteltuja lajeja pidetään tartunnanlevittäjinä ainoastaan, jos ne täyttävät delegoidun asetuksen (EU) 2020/692 171 artiklan 1 kohdassa vahvistetut edellytykset.

                                    (4)

                                    Kun tauti on merkityksellinen ja raportoitava.

                                    (5)

                                    Allekirjoittajana on oltava

                                                —

                                                virkaeläinlääkäri, kun täytetään osassa II.2 tarkoitettu eläinten terveyttä koskeva vakuutus;

                                                —

                                                todistuksen myöntävä virkamies tai virkaeläinlääkäri, kun poistetaan osan II.2 eläinten terveyttä koskeva vakuutus.

                        [Virkaeläinlääkäri](5)/[Todistuksen myöntävä virkamies](5)

                        Nimi (suuraakkosin) _______________________________
                        Virka-asema ja -nimike_______________________________
                        Päiväys_______________________________
                        Allekirjoitus _______________________________
                        Leima

               (1)  Komission delegoitu asetus (EU) 2020/692, annettu 30 päivänä tammikuuta 2020, Euroopan parlamentin ja neuvoston asetuksen (EU) 2016/429 täydentämisestä tiettyjen eläinten, sukusolujen ja alkioiden ja eläinperäisten tuotteiden lähetysten unioniin saapumista ja saapumisen jälkeisiä siirtoja ja käsittelyä koskevien sääntöjen osalta (EUVL L 174, 3.6.2020, s. 379).

               (2)  Euroopan parlamentin ja neuvoston asetus (EY) N:o 853/2004, annettu 29 päivänä huhtikuuta 2004, eläinperäisiä elintarvikkeita koskevista erityisistä hygieniasäännöistä (EUVL L 139, 30.4.2004, s. 55).

               (3)  Komission täytäntöönpanoasetus (EU) 2018/1882, annettu 3 päivänä joulukuuta 2018, tiettyjen taudinehkäisy- ja taudintorjuntasääntöjen soveltamisesta luetteloitujen tautien eri luokkiin ja sellaisten lajien tai lajien ryhmien luettelon laatimisesta, jotka aiheuttavat merkittävän riskin kyseisten luetteloitujen tautien leviämiselle (EUVL L 308, 4.12.2018, s. 21).